Diari Oficial de la Generalitat Valenciana


Sumari del DOGV 5539, del 21-06-2007 (2007/8179)

RESOLUCIÓ de 15 de maig de 2007, del conseller d'Empresa, Universitat i Ciència, sobre iniciació del procediment d'expropiació per taxació conjunta a Carcaixent (València).
----------------------------------------------------------------------------------------------------------------------------------------------------------------------------

### Dades del document

Número de DOGV
:   5539

Data del DOGV
:   21-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8179


Data del document
:   15-05-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Carcaixent
    * administració local
    * expropiació

RESOLUCIÓ de 15 de maig de 2007, del conseller d'Empresa, Universitat i Ciència, sobre iniciació del procediment d'expropiació per taxació conjunta a Carcaixent (València). [2007/8179]  
Per Resolució de 20 de maig de 2005, publicada en el Diari Oficial de la Comunitat Valenciana núm. 5.036 de 27 de juny de 2005, el conseller de Territori i Habitatge aprovà definitivament el Pla Especial de delimitació d'una àrea de reserva de terrenys per a la constitució de patrimoni públic de sòl al municipi de Carcaixent (València), en terrenys classificats urbanísticament pel Pla General, com a sòl no urbanitzable.  
L'article 261.2 de la Llei 16/2005, de 30 de desembre, de la Generalitat, Urbanística Valenciana, establix que la delimitació de reserva de terreny per a l'ampliació de patrimonis públics de sòl comportarà la declaració d'utilitat pública i la necessitat d'ocupació, als efectes d'expropiació.  
Per la seua banda, l'article 432.2 del Reglament d'Ordenació i Gestió Territorial i Urbanística, aprovat mitjançant Decret 67/2006, de 19 de maig, del Consell de la Generalitat Valenciana, establix que les actuacions urbanístiques mitjançant expropiació poden desenvolupar-se pel procediment individual regulat en la legislació sobre expropiació forçosa o pel procediment de taxació conjunta regulat en l'esmentat reglament.  
Elaborat el projecte d'expropiació de l'àrea de reserva de terrenys coneguda com la Serguera i la Marjal, al terme municipal de Carcaixent (València), este es compon de:  
 Memòria, amb indicació d'objecte, finalitat, antecedents, legislació aplicable, etc. Criteris de valoració i preus unitaris de l'expropiació.  
 Annexos, en particular els relatius a la descripció de béns i drets i full individualitzat de valoració.  
 Plans, de situació i emplaçament, classificació de sòl, cadastral i parcel·lari sobre topogràfic.  
El procediment d'expropiació, en el marc del conveni de col·laboració subscrit el 27 de març de 2002 entre la Generalitat, a través de la conselleria d'Innovació i Competitivitat (actualment conselleria d'Empresa, Universitat i Ciència) i l'Ajuntament de Carcaixent, serà realitzat per la primera a través de l'empresa Seguretat i Promoció Industrial Valenciana, SA (SEPIVA), en qualitat de beneficiària de l'expropiació, i d'acord amb l'habilitació realitzada per l'article 3 de la Llei 12/1994, de 28 de desembre, de la Generalitat Valenciana, de Mesures Administratives, resolc  
Primer  
Iniciar el procediment d'expropiació per taxació conjunta dels terrenys inclosos en el projecte d'expropiació de l'àrea de reserva de terrenys per a la constitució de patrimoni públic de sòl, al terme municipal de Carcaixent (València), projecte que queda incorporat a l'expedient.  
Segon  
La tramitació del procediment d'expropiació la realitzarà el Servei Territorial d'Indústria i Seguretat Industrial de València, d'acord amb les competències atribuïdes mitjançant Decret 90/1984, de 30 de juny, del Consell de la Generalitat Valenciana.  
Tercer  
El projecte d'expropiació serà sotmés a exposició pública pel termini d'un mes al Servei Territorial d'Indústria i Seguretat Industrial de València, situat al carrer Gregorio Gea, 27, de València, i a l'Ajuntament de Carcaixent, on els interessats podran examinar la documentació i formular-hi les reclamacions i observacions que estimen pertinents.  
Quart  
La present resolució se sotmetrà a informació pública mitjançant la inserció d'anuncis en el Diari Oficial de la Comunitat Valenciana, en el Butlletí Oficial de la Província i en un periòdic dels de més circulació a la localitat.  
Així mateix, la present resolució es notificarà individualment, juntament amb les taxacions, als titulars de béns o drets afectats en l'expedient, mitjançant trasllat literal del corresponent full d'apreuament i de la proposta de fixació dels criteris de valoració.  
Cinqué  
Es demanarà informe a l'Ajuntament de Carcaixent i s'atorgarà a este efecte el termini d'un mes.  
València, 15 de maig de 2007.- El conseller d'Empresa, Universitat i Ciència: Justo Nieto Nieto.